NaiveNeuron/SloPal huggingface dataset:
Kažimír, Peter, podpredseda vlády a minister financií SR (2015-09-18):
Ďakujem veľmi pekne za slovo, pán predseda. Predloženým návrhom zákona upravujeme sankcie, pokuty tak, aby pri ich ukladaní bolo zohľadnené časové hľadisko s cieľom motivovať daňové subjekty k riadnemu, včasnému a dobrovoľnému plneniu si daňových povinností. Zavádza sa absolútna zásada v prípade, ak sa jedna osoba dopustí viacerých správnych deliktov rovnakého druhu na rovnakom úseku verejnej správy jednou osobou, t. j. daňovníkovi, ktorý sa dopustí viacerých správnych deliktov, bude uložená už len jedna pokuta. Navrhujeme použiť, použitie dane z pridanej hodnoty, ktorá sa vracia do zahraničia, na nedoplatky v rámci medzinárodného vymáhania. Tiež upravujeme niektoré ustanovenia daňového poriadku na základe poznatkov z praxe tak, aby sa zefektívnila správa daní. V rámci výborov Národnej rady bol v návrhu zákona predložený pozmeňujúci a doplňujúci návrh, ktorého obsahom je ustanovenie možnosti colníkom predviesť daňovému úradu osobu, ktorá sa na výzvu nedostaví na daňový úrad, a v ďalšom ide aj o určenie minimálnej, maximálnej výšky pokuty s cieľom dodržať súčasný princíp ukladania pokút, kedy je určená dolná a horná hranica pokuty alebo pevná suma pokuty. Ďakujeme veľmi pekne za podporu týchto pozmeňujúcich návrhov aj zo strany opozičných poslancov, členov výboru, finančného výboru. Toľko, ďakujem pekne.
Blanár, Juraj, podpredseda NR SR (2023-05-25):
Teraz v rozprave vystúpi pán poslanec Milan Mazurek. Po ňom sa pripraví pán poslanec Tomáš Lehotský.
M. Číž, podpredseda NR SR: (2007-03-29):
Nech sa páči. I. Valentovič, minister zdravotníctva SR: Celkom som nepochopil, ktoré sú to tri otázky. Ale na tú prvú otázku, ak som ju správne pochopil, áno, zverejníme výsledky, budú všeobecne dostupné, akonáhle bude ukončené preskúmanie všetkých záchranných staníc. To, čo som už hovoril, to myslím si, že sa týka tej druhej otázky, že budeme využívať všetky dostupné prostriedky, ktoré nám zákon umožňuje, a to pokuty, dočasné pozastavenie alebo zrušenie povolenia. To som takisto povedal. Čo sa týka počtu záchranných staníc, samozrejme, na základe tejto komplexnej analýzy prehodnotíme, čí 264 staníc je dosť, veľa alebo málo na území Slovenska. Už dnes sa nám hlásia rôzni poskytovatelia záchrannej zdravotnej služby, ktorí by veľmi radi, a možno odpoviem týmto aj na vašu tretiu otázku, veľmi radi preklasifikovali rýchlu lekársku pomoc na rýchlu zdravotnú pomoc, pretože nedokážu personálne zabezpečiť rýchlu lekársku pomoc. To určite súvisí s tou otázkou, ktorá aj padla, že máme nedostatok kvalifikovaných záchranárov, teda lekárov, ktorí by túto činnosť mohli vykonávať. Neviem, či som odpovedal na všetko, na čo ste sa pýtali.
Ivan, Miroslav, poslanec NR SR (2019-10-25):
Ďakujem za slovo. Ja mám len otázku na pani ministerku zdravotníctva. Na mňa sa obrátili nejaké odborné kruhy od všeobecných lekárov a v zákone uvádzate, že v zdravotníckych zariadeniach sa mení a znižuje sa teplota v miestnosti pre uloženie mŕtvych tiel z 15 stupňov na 10. To by som chcel vysvetlil prečo. Prečo to meníte, lebo istým spôsobom sa zvyšujú náklady zdravotníckym zariadeniam. A tiež by som sa chcel spýtať, že prečo v tomto zákone neriešime narábanie s mŕtvymi v sociálnych zariadeniach, lebo v časti zákona o tom, ako narábať s mŕtvymi telami, sa riešia zvlášť zdravotnícke zariadenia a sociálne zariadenia. A dnes je prax taká, že v tých sociálnych zariadeniach čakajú na prevoz mŕtveho výrazne viac jak dve hodiny a nedáva sa im povinnosť taká, ako sa dáva zdravotníckym zariadeniam, to znamená ani zriadiť chladiace zariadenie, ani zriadiť miestnosť, ktorá má mať určitú teplotu, kým príde ten, čo zabezpečuje odvoz mŕtveho. Takže ak chceme a hovoríme o nejakej piete k mŕtvym ľuďom, tak hovorme aj tých, čo umierajú v tých sociálnych zariadeniach, a chcel by som pani ministerku požiadať, aby nám toto ozrejmila. Ďakujem.
Ďuriš Nicholsonová, Lucia, podpredsedníčka NR SR (2017-11-30):
Tak, nech sa páči, pani poslankyňa Dubačová.
Dostál, Ondrej, poslanec NR SR (2017-03-24):
Ďakujem. Ďakujem pani kolegyni Pfundtner za reakciu. Škoda, že to nemohla dohovoriť. Myslím si, že nie je pravda to, čo hovorila, že všetci zamestnávatelia, všetky obchodné reťazce, pokiaľ viem, tak Tesco sa vyjadrilo negatívne, ale áno, väčšina, väčšina zamestnávateľov to podporila alebo nemala námietky. Len ja neviem, či som bol nezrozumiteľný, ale ja som práve hovoril o tom, že môže sa stať, že na to viacej doplatia práve tí zamestnanci, lebo zamestnancom sa príjem za dni, keď nebudú pracovať, škrtne, možno sa im trochu, nie veľmi výrazne zvýši, ak budú mať lepšie výkony, výkony v tie zvyšné dni, ale nebude to plnohodnotná náhrada, náhrada tých sviatkov, kdežto teda podnikatelia, klesne im obrat, nepochybne im klesne obrat, ale výraznejšie, domnievam sa, že výraznejšie, ako tí zamestnanci si to kompenzujú príjmom zo zvýšeného predaja v iné dni. Čiže ja som nehovoril o tom, že zamestnávatelia sa sťažujú. Ja som hovoril o tom, že práve vám sa môže stať, že s vaším návrhom poškodíte viacej zamestnancov ako zamestnávateľov. A k tej detskej práci pána Blahu, no je dobré zakazovať zlé veci a detská práca je zlá vec, ale teda práca, zarábanie, nakupovanie nie sú zlé veci, ktoré by sa mali zakazovať a teda pozitívne vnímam, že sa SMER takto zaujíma o deti a prajem pekný, čistý deň.
Pčolinský, Peter, podpredseda NR SR (2023-06-13):
Ďakujem. S reakciou, pani ministerka. Chcete nanovo vystúpiť? Nie som si istý, či môžte, pani ministerka, opakovane vystupovať v rámci rozpravy ako člen vlády. Môžte kedykoľvek sa prihlásiť, ale nie som si istý, či môžte opakovane, lebo to by ste mohli aj po každom vystúpení, po každej faktickej. Práve to hľadám v rokovacom poriadku, ale zatiaľ, prosím vás, zapnite mikrofón pani ministerke s faktickou a ja to nájdem. A ak áno, tak ja vám, samozrejme, umožním.
Sulík, Richard, predseda NR SR (2011-02-09):
Tak nech sa páči, prečítajte ho, prosím vás.
Glváč, Martin, podpredseda NR SR (2016-10-14):
Ďakujem. S faktickými poznámkami šesť poslancov. Ukončujem možnosť sa prihlásiť s faktickými. Nech sa páči, pán poslanec Heger.
Podmanický, Ján, poslanec NR SR (2019-05-14):
Pán podpredseda, dajte teraz hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru, výboru pre financie a rozpočet, výboru pre sociálne veci a výboru pre vzdelávanie, vedu, mládež a šport. Ďalej, aby za gestorský výbor určila hlasovaním výbor pre sociálne veci a aby predmetný návrh zákona výbory prerokovali do 17. júna 2019 a v gestorskom výbore do 18. júna 2019.
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2019-06-19):
Ďakujem veľmi pekne, pán predsedajúci. Vážené panie poslankyne, páni poslanci, ja na úvod poviem, že potravinárstvo je asi najdynamickejším odvíjajúcim sa odvetvím. Preto častá novelizácia tohto zákona o potravinách, hoci sa vám zdá, že to robíme často, nesúvisí s našimi potrebami, ale zvyčajne s potrebami implementačných nariadení, prípadne transpozícií smerníc, tak ako je to v tomto prípade, kde sme chceli ušetriť čas, aby sme to nerobili troma novelami. Je tu transpozícia troch smerníc. Hoci v krátkom čase, ale podarilo sa nám to do tejto novely zákona 152 upraviť. Hlavným cieľom predloženého návrhu zákona je zosúladiť teda platnú úpravu zákona o potravinách s legislatívou Európskej únie v oblasti potravín. Táto potreba vyplynula zo zosúladenia najmä v nadväznosti na prijatie nového nariadenia Európskeho parlamentu a Rady EÚ 2017/625 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva Európskej únie, ktoré je v celom rozsahu priamo uplatniteľné v členských štátoch Európskej únie od 14. decembra 2019. Zabezpečenie uplatňovania požiadaviek tohto nariadenia si vyžaduje zmenu zákona v oblasti pôsobnosti a úloh orgánov štátnej správy na úseku výkonu úradnej kontroly potravín. Na základe nariadenia Európskej únie sú novelou zákona orgány Štátnej veterinárnej a potravinovej správy a orgány verejného zdravotníctva splnomocnené určiť na účely výkonu úradných kontrol potravín vstupujúcich do Európskej únie z tretích krajín hraničné kontrolné stanice, pričom sú zároveň oprávnené pozastaviť alebo zrušiť činnosť hraničných kontrolných staníc, ak nebudú spĺňať minimálne požiadavky ustanovené v nariadení. Navrhovaná právna úprava zákona odstraňuje aj niektoré aplikačné problémy, ktoré vyplynuli z kontrolnej činnosti orgánov úradnej kontroly potravín. Nedostatky sa týkali najmä oznamovania príchodu zásielok dovážaných prevádzkovateľmi potravinárskych podnikov z tretích krajín, spôsobu poverovania akreditovaných úradných laboratórií na výkon analýzy vzoriek odobratých pri úradnej kontrole potravín a vydávanie úradných certifikátov orgánmi úradnej kontroly potravín prevádzkovateľom potravinárskych podnikov, ktorí vyrábajú potraviny v Slovenskej republike a ktorí umiestňujú potraviny na trh tretej krajiny. Taktiež sme využili nariadenia 625/2017, kde je umožnené, aby dovoz z tretích krajín dovozcovia nahlasovali Štátnej veterinárnej a potravinovej správe 24 hodín pred ich dovozom. Vážený pán predsedajúci, vážené panie poslankyne, poslanci, vzhľadom na vyššie uvedené dovoľujem si vás požiadať o prerokovanie predloženého návrhu zákona a jeho posunutie do druhého čítania. Ďakujem pekne.
V. Veteška, podpredseda NR SR: (2005-10-27):
M. Abelovský, poslanec: Vážený pán predsedajúci, vážené panie poslankyne, páni poslanci, podľa § 73 ods. 1 zákona o rokovacom poriadku podávam v prvom čítaní spravodajskú správu k návrhu poslankýň Národnej rady Slovenskej republiky pani Kataríny Tóthovej a pani Dany Podrackej na vydanie zákona, ktorým sa dopĺňa zákon č. 300/2005 Z. z. Trestný zákon (tlač 1359). Návrh zákona obsahuje z formálnoprávnej stránky náležitosti uvedené v § 67 a § 68  zákona Národnej rady o rokovacom poriadku. Zo znenia návrhu zákona je zrejmý účel navrhovanej úpravy. Dôvodová správa neobsahuje informáciu o súlade zákona s Ústavou Slovenskej republiky, ústavnými zákonmi a zákonmi a medzinárodnými zmluvami, ktorými je Slovenská republiky viazaná. Osobitná časť dôvodovej správy obsahuje odôvodnenie jednotlivých ustanovení návrhu zákona. Z pripojeného vyjadrenia Ministerstva financií Slovenskej republiky a z obsahu predkladaného návrhu zákona je zrejmé, že návrh nekladie nároky na verejné financie, neovplyvní politiku zamestnanosti a sféru podnikateľov a životné prostredie. Doložka zlučiteľnosti návrhu zákona s právom Európskej únie spĺňa náležitosti určené v čl. 3 Legislatívnych pravidiel tvorby zákonov a problematika právneho predpisu nie je upravená v práve Európskych spoločenstiev ani v práve Európske únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla podľa § 73 ods. 3 písm. c) rokovacieho poriadku, že prerokuje sa uvedený návrh v druhom čítaní. V súlade s rozhodnutím predsedu Národnej rady č. 1378 zo 7. októbra 2005 podľa § 73 rokovacieho poriadku navrhujem, aby návrh zákona prerokovali výbory Národnej rady Slovenskej republiky, a to ústavnoprávny výbor a Výbor Národnej rady pre zdravotníctvo. Za gestorský výbor navrhujem ústavnoprávny výbor. Odporúčam, aby predmetný návrh prerokovali v druhom čítaní výbory do 30 dní a gestorský výbor do 31 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu.
Brocka, Július, poslanec NR SR (2010-12-10):
Teraz budeme hlasovať o bode 11 so stanoviskom gestorského výboru schváliť.
Pellegrini, Peter, predseda NR SR (2015-09-16):
Ďakujem. S reakciou na faktické poznámky pán minister, nech sa páči.
Nemky, Martin, poslanec NR SR (2017-12-06):
Ďakujem za slovo, pán predsedajúci. Pani Rajtárová, už začnite hovoriť konečne k veci. Neplačte nám tu stále. Ja rozumiem, že ste vôbec neni chlap, keď dokážete potopiť svojho vlastného zamestnanca. Buďte chlap, postavte sa, povedzte, ako to bolo. Toto sú tie mafiánske praktiky. Vy ste tu tá mafia.
Glváč, Martin, podpredseda NR SR (2019-03-27):
Pán poslanec Tittel.
M. Hort, poslanec: (2002-05-16):
I. Presperín, podpredseda NR SR: Ďakujem, pán poslanec. Otváram rozpravu k tomuto bodu programu. Písomne nikto prihlásený. Pýtam sa, kto ústne. Nikto. Vyhlasujem rozpravu za skončenú. Prerušujem rokovanie o tomto bode programu. Ďalej budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky s článkom 6 ods. 2 Európskej charty miestnej samosprávy. Máte ho ako tlač 1273 a spoločnú správu schválenú gestorským výborom ako tlač 1273a. Prosím pána ministra Čarnogurského, aby sa ujal slova. J. Čarnogurský, minister spravodlivosti SR: Vážený pán predsedajúci, vážená Národná rada. 26. októbra 1999 Národná rada vyslovila súhlas s ratifikáciou Európskej charty miestnej samosprávy s vyhlásením, ktorým sa Slovenská republika zaväzuje dodržiavať len vybrané ustanovenia charty. Ustanovenia, ktoré sa Slovenská republika zaviazala dodržiavať, sú uvedené v predkladacej správe. Vláda svojím uznesením č. 967 z 10. októbra minulého roku vyslovila súhlas s ratifikáciou ďalšieho článku 6 ods. 2 Európskej charty miestnej samosprávy, ktorý znie: „Podmienky služby zamestnancov miestnej správy sú také, aby umožňovali prijímať vysoko kvalifikovaných ľudí podľa ich zásluh a schopností. Na tento účel sa poskytujú primerané možnosti na vzdelávanie, odmeňovanie a perspektívu služobného podpisu.“ Podmienky pre prijatie tohto dodatočného záväzku Slovenskej republiky sa vytvorili schválením zákona č. 312/2001 Z. z. o štátnej službe a zákona č. 313/2001 Z. z. o verejnej službe. Prosím o podporu tohto článku. I. Presperín, podpredseda NR SR: Ďakujem pekne, pán minister. Prosím pána poslanca Horta, aby sa ujal slova. Oboznámi nás so stanoviskom výborov a gestorského výboru.
Kollár, Boris, predseda NR SR (2021-12-07):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú... (Reakcia z pléna.) Aha, pardon, predkladateľ. Pozerám na monitor a nevidím ministra.
P. Pelegrini, poslanec: (2008-10-22):
Návrh zákona bol doručený poslancom v zákonom ustanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje aj jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti uvedené  v § 67 a § 68 zákona o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 822 zo 6. októbra 2008 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali tieto výbory: ústavnoprávny výbor, výbor pre financie, rozpočet a menu, výbor pre hospodársku politiku, výbor pre pôdohospodárstvo, životné prostredie a ochranu prírody, výbor pre verejnú správu a regionálny rozvoj a výbor pre ľudské práva, národnosti a postavenie žien. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, otvorte všeobecnú rozpravu.
Grendel, Gábor, podpredseda NR SR (2021-05-03):
S faktickou poznámkou pán poslanec Juraj Krúpa.
Laurenčík, Milan, podpredseda NR SR (2021-07-23):
Vážené kolegyne, kolegovia, mám informáciu, že pani spravodajkyňa, pani Janka Bittó Cigániková je na ceste, blíži sa do parlamentu, takže predlžujem prestávku ešte do 21.35 hod. (Pokračovanie prestávky.)
Krajčí, Marek, poslanec NR SR (2022-11-08):
Prosím, dajte hlasovať o návrhu zákona ako celku, gestorský výbor odporúča schváliť.
Paška, Pavol, predseda NR SR (2012-10-18):
Pán spravodajca, sú to návrhy, ktoré odzneli dnes, takže poprosím vás najprv dať hlasovať o návrhu, aby sme hlasovali a skrátili lehotu. (Hlasy z pléna.) To bolo včera.
Hrušovský, Pavol, podpredseda NR SR (2011-04-05):
Pán poslanec Zelník.
P. Paška, predseda NR SR: (2007-10-25):
Ja len upresňujem, kolegyne, kolegovia, lebo som dobre počúval. Pán minister vysvetľoval, že vzhľadom na nesúlad odkazu na zákon 577 otvára rozpravu, aby bolo možné upraviť legislatívnotechnicky text návrhu. Dobre. Otváram rozpravu. Pýtam sa, kto sa prihlási do rozpravy. Páni poslanci Sabolová, Lipšic, Bobrík, Novotný. Končím možnosť prihlásiť sa do rozpravy. Nech sa páči, pani poslankyňa Sabolová. Procedurálny návrh – pán poslanec Hrušovský? Nech sa páči. Ešte nie ste zapnutý, pán poslanec. Vydržte.
Pollák, Peter, poslanec NR SR (2024-02-21):
Ďakujem veľmi pekne, pán predsedajúci, za slovo. Ďakujem aj mojim kolegom za faktické poznámky. Ja sa opriem teraz o termín, ktorý použil pán poslanec Šipoš, a to je termín nová politická kultúra. Tento termín tu zaviedol aktér, konkrétne predseda parlamentu Peter Pellegrini a zatiaľ, bohužiaľ, sme neboli svedkami toho, ako by mala vyzerať nová politická kultúra, keďže vieme, čo všetko prešlo týmto parlamentom v tomto volebnom období. A ja som to už párkrát spomínal v mojich predchádzajúcich vystúpeniach, politická kultúra by mala byť hlavne o postojoch konkrétnych politikov, podľa ktorých by sa mali správať nielen ľudia v tomto parlamente, teda jeho naj, najbližší súputníci, ale aj ľudia vonku mimo tohto parlamentu, lebo vieme, čo prešlo týmto parlamentom a aká politická kultúra vlastne vyznieva smerom navonok obyčajným ľuďom, ktorí sa budú správať podľa prijatých návrhov zákona. Ja iba spomeniem Trestný zákon. Takto určite nová politická kultúra by nemala vyzerať a podľa novej politickej kultúry, a mňa to mrzí, že sa to dotýka koaličných poslancov, konkrétne poslancov za stranu HLAS, ale naozaj by bolo veľmi potrebné, tak ako sa postavil Peter Pellegrini v roku 2018 vtedy Robertovi Ficovi a nemal problém zosadiť zo stoličky Tibora Gašpara, tak teraz by sa takisto mohol vzoprieť Robertovi Ficovi a jednoducho by nemal naťahovať Ústavný súd a poslať novelu Trestného zákona na zverejnenie v Zbierke zákonov. Ďakujem.
M. Číž, podpredseda NR SR: (2007-10-19):
Teraz v rozprave vystúpi pán poslanec Lipšic.
Gál, Gábor, minister spravodlivosti SR (2018-10-23):
Ďakujem pekne. Ja veľmi v krátkosti, kvôli tým, kvôli tomu hlasovaniu v predchádzajúcom bode musím otvoriť rozpravu a musí sa pristúpiť k pozmeňujúcim návrhom.
M. Pado, poslanec: (2007-06-21):
Pán kolega, viete, hovoriť o východe, je nás tu dosť východniarov a ja aj pri prerokúvaní programového vyhlásenia vlády som sa pýtal, či posunutie ... (Šum v sále.) Však ja počkám, nebudem dlho hovoriť. ... či posunutie výstavby diaľnice na východnú hranicu z roku 2013 až za rok 2020 je tým krokom, ktorý má pomôcť stierať regionálne rozdiely a podporiť rozvoj východu Slovenska. Takže ak, tak ja sa opätovne pýtam, či si myslíte, že tento krok je ten, čo pomôže rozvoju. A potom, pán kolega, keď vravíte, že možno ani nie je prečo tie chodníky, že je tam málo ľudí a neviem, čo všetko, neviem, kedy ste boli naposledy vy v Uličskej doline. Nie je to ani z okresu Michalovce, ani z okresu Trebišov. Kedy ste boli v tejto doline a kedy ste videli jej nádheru, aby ste mohli povedať, že určite a s istotou patrí medzi päť najkrajších území na Slovensku a keby tam aj bola ešte menšia osídlenosť, takže stojí za to túto nádheru ukázať ostatným občanom Slovenska. Aj kvôli tomu je to potrebné. Takže sa zamyslite nad tým, čo vlastne hovoríte. Ďakujem pekne.
Zmajkovičová, Renáta, podpredsedníčka NR SR (2014-06-24):
Ďakujem, pán minister. Pán spravodajca, záverečné slovo? Nie. Prerušujem rokovanie o tomto bode programu a budeme pokračovať hlasovaním. Vyhlasujem dve minúty prestávku. (Prestávka). (Po prestávke.)
Kollár, Boris, predseda NR SR (2020-09-22):
Prosím, prezentujme sa a hlasujeme. (Hlasovanie.) Prítomných 139 poslancov, za 123, proti žiadny, zdržalo sa 16. Konštatujem, že sme tento návrh schválili. Budeme pokračovať hlasovaním o bode 50 vládneho... schváleného programu, ktorým je prvé čítanie o návrhu poslancov Beluského, Schlosára, Suju a Urbana na vydanie zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy (tlač 205). Spravodajcom je člen navrhnutého gestorského výboru pre financie a rozpočet poslanec Ján Blcháč, prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Martina Beluského, Rastislava Schlosára, Miroslava Suju a Miroslava Urbana na vydanie zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov , tlač 205.)
Figeľ, Ján, podpredseda NR SR (2014-07-01):
Chcete ešte v rozprave, pán predkladateľ? Nech sa páči.
Jurinová, Erika, podpredsedníčka NR SR (2015-09-25):
S reakciou na faktickú poznámku pán poslanec Zajac.
Remišová, Veronika, poslankyňa NR SR (2017-03-29):
Ďakujem. Pani kolegyňa, pani podpredsedníčka, tak a vy ste mali v podstate šťastie, lebo tu je skoro poloplná sála, inokedy, keď sa bavíme o sociálnych veciach, o školstve alebo o tom, ako pomôcť občanom, tak väčšina poslancov koalície tu skrátka nie je. Keď sa bavíme o takýchto témach alebo o takých témach ako  horalky, tak vtedy tu, samozrejme, sedia. Takže to sú tie priority, ktoré má koalícia, táto vláda. Ďakujem.
Vážny, Ľubomír, podpredseda vlády pre investície (2013-02-07):
Ja som nevedel...
V. Mečiar, poslanec: (2003-07-03):
Áno, je tu aj záležitosť, ktorá nepatrí do Národnej rady. Nikdy sa nemal tento vzťah stať predmetom politického handrkovania vládnych strán o to, či budú, či nebudú, nikdy sa nemal tento vzťah stať predmetom handrkovania o cirkvi a úvah o cirkvi. Toto je otázka politického rozhodovania u nás. Ale ak aj náboženský podtext ponecháme, Boh je v každom z nás. Prečo ja mám nahradzovať Boha v matkách? On je v nich. On im hovorí, čo majú robiť a ako majú konať. A tiež sú pod jeho súdom pri každom rozhodnutí. Ak som ja človekom, tak kde je to moje právo toto rozhodnutie brať do svojich rúk? Som za spoločnosť bez potratov, ale som aj za to, aby v tejto spoločnosti toto bolo naším cieľom, aby sme tento cieľ nedosahovali prostriedkami, ako je represia postaviť ženy-matky, postaviť lekárov mimo zákona. Urobiť z toho činnosť trestnú alebo pokútnu, ohrozujúcu znovu život, ale ešte vo väčšom rozsahu. Takže toto nie je cesta, ktorou sa vydať máme. Ak áno, treba prijať sumu preventívnych zákonov na úseku zdravotníctva, sociálnej sféry, na úseku rodinných vzťahov, na úseku organizácie ochrany matky, na úseku sociálnych vzťahov. Poďme touto cestou a doterajšie výsledky 2/3 menej potratov sa ešte zlepšia. Bezpotratová spoločnosť nebude celkom, ale môžeme spoločným úsilím túto hranicu znížiť. Ak áno, pôjdeme touto cestou, som za. (Potlesk.)
Laurenčík, Milan, podpredseda NR SR (2020-07-14):
Ďakujem veľmi pekne. Prosím, zaujmite miesto pre spravodajcu. Otváram všeobecnú rozpravu k týmto bodom programu. Do rozpravy som dostal písomnú prihlášku. Písomne sú prihlásení pán Milan Mazurek, Martin Beluský a Andrej Stančík. Ešte predtým požiadal o vystúpenie v rozprave pán navrhovateľ a zároveň prišiel požiadať, že či by mohol vystúpiť až zajtra, pretože vystúpenie má na dlhšie. Pýtam sa preto, či je všeobecný súhlas, aby sme dnes schôdzu skončili a budeme pokračovať zajtra o deviatej hodine. (Súhlasná reakcia pléna.) Ďakujem. Týmto teda končím dnešné rokovanie a zajtra o deviatej hodine pokračujeme rozpravou k týmto dvom návrhom zákonov. (Prerušenie rokovania o 18.54 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 111
Muňko, Dušan, poslanec NR SR (2024-02-06):
Pani poslankyňa, počúval som vás veľmi podrobne, ale myslím si, že vy ste asi na Slovensku predchádzajúce tri roky nežili. Pani Kolíková bola ministerka ZA ĽUDÍ. Tá strana sa rozpadla. Tie hádky, ktoré boli medzi pani Remišovou, medzi pani Kolíkovou, ktorá nakoniec odišla k pani, do SaS-ky. Súdna reforma, ktorá tu bola, trvala rok, ani by nebola prešla, keby nebolo sa jednalo o peniaze o obnovy. Takže o Trestnom poriadku, ktorý mohli spraviť, mali ústavnú väčšinu, mohli spraviť čokoľvek. Robili to, čo sa v právnom štáte nerobí. Ja by som poprosil, keby vedenie sloven... parlamentu dalo prečítať správu Slovenskej informačnej služby, čo predvádzali proste ľudia, ktorí, či to boli na polícii, alebo to boli na špeciálnej prokuratúre. My sme pred voľbami povedali, že špeciálnu prokuratúru zrušíme. Špeciálna prokuratúra mala byť dávno zrušená. Ale vrátim sa ešte pred, nebudem ďalej reagovať na ďalšie veci, pretože to, čo už tu bolo povedané, zbytočne v skrátenom legislatívnom konaní, alebo to, čo tu stále omieľate. Chcem sa vrátiť k českému zákonu, keď ešte bol pán prezident Klaus. Taká istá polemika bola v Čechách. Nakoniec Klaus, bol prijatý zákon, ale predtým Klaus dal absolútnu amnestiu. To isté som vtedy hovoril u nás, že treba sa s niektorýma vecami, ktoré sú v Trestnom poriadku zlé, tak jak schvaľujem vašu, pokiaľ sa týka tej, marihuanu a ďalších vecí. A ďalšie nezmysly, sú tam ďalšie nezmysly a predpokladám, že budú sa musieť napraviť, lebo pokiaľ sa týka, aby niekto za marihuanu sedel, to, čo sedel tri roky, alebo za niektoré veci, tak to je nezmysel. To dávno malo byť, dávno malo byť zmenené, súhlasím s vami, za našich vlád predchádzajúcich. Ale proste tie veci, ktoré páchala tá skupina ľudí, ktorá tu sedí a ktorú podporujete, nerozumiem tomu.
P. Paška, predseda NR SR: (2007-06-26):
(Hlasovanie.) 126 prítomných, 48 za, 43 proti, 34 sa zdržalo, 1 nehlasoval. Tento návrh sme neprijali.
Gašpar, Tibor, poslanec NR SR (2024-02-08):
Pán predsedajúci, teraz pristúpime k hlasovaniu o prvom odovzdanom pozmeňujúcom návrhu poslanca Šipoša. O od... Zopakujem to celé. Pán predsedajúci, teraz pristúpime k hlasovaniu o prvom odovzdanom pozmeňujúcom návrhu poslanca Šipoša. O odovzdanom pozmeňujúcom návrhu ako celku nie je možné hlasovať, keďže všetky body pozmeňujúceho návrhu sa vylučujú s už schválenými bodmi spoločnej správy alebo sme už o týchto bodoch hlasovali pri pozmeňujúcich návrhoch poslanca Matoviča, Galka alebo ide o rozširujúce návrhy, s ktorými navrhovateľ nevyjadril súhlas podľa § 94 ods. 2 zákona o rokovacom poriadku.
Kiššová, Jana, poslankyňa NR SR (2014-11-09):
Ďakujem pekne za slovo. Ja chcem povedať, že som tiež mimoriadne zhrozená a prekvapená, že toto je človek, ktorý rozhoduje o nákupe za milióny eur. Rozhoduje nie za seba, nie za vás osobne, tento človek rozhoduje o investíciách za milióny eur. Za túto krajinu, za štát. Tento človek zastupuje štát a robí biznisy za milióny eur. Ten človek zastupuje každého jedného daňového poplatníka, za jeho peniaze rozhoduje o nákupoch na zdravotnícke potreby do zdravotníctva. Vy sa vážne nehanbíte? A viete, čo je na tom najzvrhlejšie? Najzvrhlejšie je na tom to, že vám neprekáža, že ten človek takýto je. Vám prekáža to, že sa to zverejňuje. Prečo tu teraz splašená pani poslankyňa zo SMER-u behá, že nezverejňujte to, neukazujte to. Vám, toto vám vadí, že sa to zverejňuje? Vám nevadí to, že sa to deje? Mne vadí to, že sa to deje. To, že sa to zverejňuje, už je až druhoradé na tom celom. Vážne vám je hanba.
M. Číž, podpredseda NR SR: (2007-09-04):
Pán kolega, ešte raz. V súčasnosti je situácia v parlamente taká, že nenachádzajú sa tu žiadne transparenty, ktoré, mimochodom, rokovací poriadok v tom slova zmysle nezakazuje. A nie sú tam žiadne prejavy, ktoré by vás mohli rušiť vo vašom prejave. To znamená, je tam kľud, nevyrušujú naši návštevníci rokovanie v parlamente, nie je žiadny dôvod, aby sme nepokračovali v riadnom rokovaní našej schôdze. Dúfam ešte raz, že vám toto vysvetlenie stačí. Prosím, slovo má poslanec Kahanec s faktickou poznámkou. Nech sa páči. (Hlasy z pléna.) Je situácia taká, ešte si dovolím opýtať sa vážených kolegov, že je potrebné zvolať poslanecké grémium? Poprosím o taký návrh. Urobíme tak. (Hlasy z pléna: „No však dajte slovo najskôr.“) Slovo má pani poslankyňa Sabolová, s procedurálnym návrhom. Poprosím dodržiavať rokovací poriadok.
Kollár, Boris, predseda NR SR (2022-09-21):
Chceli by sme pozdraviť hore na balkóne Oravských tigrov, takže vítame vás v parlamente! (Potlesk.) Vážené pani poslankyne, vážení páni poslanci, pokračujeme v prerušenom rokovaní hlasovaním. Prosím povereného člena výboru pre hospodárske záležitosti poslanca Vojtecha Tótha, aby uviedol hlasovanie v prvom čítaní o návrhu poslancov Kremského, Vetráka na vydanie zákona, ktorým sa mení a dopĺňa zákon č. 251/2012 Z. z. o energetike, tlač 1131, bod 31 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Petra Kremského a Milana Vetráka na vydanie zákona, ktorým sa dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov , tlač 1131.)
Krajniak, Milan, minister práce, sociálnych vecí a rodiny SR (2020-05-13):
Niečo. Aha, ďakujem. Pán poslanec Kuffa, spomenul som ako príklad Bratislavu, tá je úplne najhoršia. Čiže povedal som konkrétny príklad a viem vám potom dať informáciu aj ďalšie, ďalšie okresy, ktoré sú na tom úplne najhoršie. Pán poslanec Saloň, to nie sú prílepky, to, čo vy hovoríte, v tomto prípade. Veď my napríklad v mojom rezorte neustále dávame právne normy do parlamentu takým spôsobom, že keď riešime nejakú problematiku, tak tam dávame viaceré zákony do jednej novely. Veď napríklad ja tu dnes riešim SZČO, cestovné náhrady, služby zamestnanosti, lekársku posudkovú činnosť v tom zákone, ja to považujem za normálne, tak máme ešte štátnu službu Policajného zboru alebo, alebo, ja neviem, ďalšie špecializované zákony, no tak keby aj pán minister vnútra chcel, ja neviem, riešiť nejakú špecifickú vec, ktorá sa týka štátnej služby, tak by sme to dali asi do jedného zákona, ja na tom nevidím nič zlé. Keď je tam niečo vecne nesprávne, s čím nesúhlasíte, však v poriadku, tomu ja rozumiem, ale to, že to ide spolu v jednej právnej norme, úplne akože priznane, neskrývane, veď to ja, ja na tom nepovažujem žiadny problém. Podľa mojich informácií, pán poslanec Eštok, teraz ho nevidím tu, ale len aby som, len aby som sa vyjadril k tomu. Podľa mojich informácií, a to som sa vyjadroval iba o tej organizačnej zmene bez dvojmesačnej časovej lehoty, podľa mojich informácií stále to do 31. 12. takto bolo možné a iba dva, alebo teda koľko máme, štyri a pol mesiaca to už nie je možné, o tom som hovoril. Tie ostatné veci, ktoré ste spomínali, sú zdôvodniteľné, ale tam som sa ja nevyhováral, že či to bolo, alebo nebolo, postupovali sme presne v zmysle pripomienok Európskej únie, aby sme ničím nenarušili dobrý chod. Pán poslanec Richter, na vysvetlenie. To opitý, myslím štátna správa, nie riaditeľov úradov práce. A prečo by mali byť štátni zamestnanci chránení viac ako ktorýkoľvek iný zamestnanec? My... (Prerušenie vystúpenia časomerom.)
Janíková, Mária, poslankyňa NR SR (2013-05-21):
Prosím, pán predseda, dajte hlasovať o druhom návrhu poslankyne Žitňanskej.
Viskupič, Jozef, poslanec NR SR (2010-11-05):
Ďakujem, pán predsedajúci. Konštatujem, že v rozprave vystúpilo 5 pánov poslancov a boli počas rozpravy predložené 2 pozmeňujúce návrhy. Poprosím vás, aby ste dali hlasovať o nich, ako boli predložené. Prvý návrh je od pána poslanca Maďariča podľa § 73 ods. 3 písm. b ), aby Národná rada Slovenskej republiky nepokračovala v rokovaní o návrhu zákona.
Laššáková, Jana, podpredsedníčka NR SR (2014-01-30):
Pani poslankyňa Mezenská, nech sa páči.
Laurenčík, Milan, podpredseda NR SR (2021-06-16):
Ďakujem. Na vaše vystúpenie evidujem tri faktické poznámky. Končím možnosť prihlásiť sa. S faktickou poznámkou ako prvý vystúpi pán poslanec Miroslav Suja, nech sa páči.
F. Mikloško, poslanec: (2005-05-18):
Po druhé. Okresný súd v Bratislave zastavil kauzu Mercedes preto, lebo spadá pod amnestie. Veď o tom je nález. O tom už nehovorme. Tretí fakt. Čarnogurský bol s tým človek, ktorý mal teda položiť tú nálož, vo väzení pred rokom 1989, keď sedel v auguste. Čiže to bolo priateľstvo Jána Čarnogurského, že komunistická justícia ich dala dokopy, neviem z akých dôvodov, ale prosím. Pán poslanec Mečiar, prosím vás veľmi, povedzte meno duchovného, s ktorým som ja pripravoval váš pohreb. Buďte taký dobrý, veľmi vás o to prosím, povedzte meno toho duchovného. Povedali ste, že som s ním pripravoval váš pohreb. Veľmi vás o to prosím. A čo sa týka denníka Republika, pamätám si, že raz priniesla, myslím, konto Michala Kováča v Rakúsku v šilingoch, takže dúfam, že toto má väčšiu výpovednú hodnotu ako to konto.
Hraško, Igor, poslanec NR SR (2015-02-11):
Ďakujem pekne za slovo, pán predseda. Helenka, ty si si dala alebo dala si nám všetkým otázku, že prečo tento zákon nebol podporený vládnou stranou. Nuž, tiež mi to je záhadou, ale možno je to tým, že to práve nepredložil vládny SMER. A pritom sa jedná o najväčší sociálny nástroj podpory pre všetkých občanov Slovenskej republiky. Nebolo by tu treba naozaj žiadne sociálne balíčky, pretože toto by bol najväčší sociálny balík pre všetkých občanov Slovenskej republiky. Fico si to mohol zobrať kľudne za svoje, ale týmto opatrením by sa nevytvoril biznis opäť pre vybrané skupiny. Pretože ak si zoberieme, tak vlaky zadarmo bude dotovať štát. Ony nie sú zadarmo. Tie prepravy tých cestujúcich zaplatí štát našim železniciam. Tak isto prepravu zadarmo pre zamestnancov, ktorí dochádzajú do zamestnania vlakom. Tých tak isto bude musieť preplatiť štát železniciam. To znamená, že všetky sociálne opatrenia, ktoré Fico predstavil v poslednom čase, sú biznisom pre niekoho. Ale, žiaľ, týmto opatrením by sa nevytvoril biznis pre vybranú skupinu. Toto je naozaj sociálne opatrenie, ktoré je pre všetkých občanov Slovenskej republiky a dokonca by prinieslo ešte aj plus do štátneho rozpočtu, z ktorého by sa koniec koncov mohli začať stavať niektoré časti ciest a dopravnej infraštruktúry, na ktoré v súčasnosti sa hľadajú peniaze z PPP projektov. Najväčšie sociálne opatrenie zatiaľ Fico nepodporil. Uvidíme, ako sa k tomu postaví vládna strana pri hlasovaní.
Zmajkovičová, Renáta, podpredsedníčka NR SR (2014-02-13):
Faktické poznámky tri, uzatváram možnosť prihlásiť sa s faktickou poznámkou. Pán poslanec Brocka.
Karahuta, Jaroslav, poslanec NR SR (2021-11-02):
Pripomínam členom výboru pre pôdohospodárstvo a životné prostredie, že rokovanie bude dnes 12.05 hod. v priestoroch výboru.
Sulík, Richard, predseda NR SR (2011-07-07):
Pán poslanec Krajkovič, prepáčte, že vás prerušujem. Poprosím kolegu Jarjabka, trochu menej telefonovať. Ďakujem. Nech sa páči.
Bugár, Béla, podpredseda NR SR (2018-10-23):
Prezentujme sa a hlasujeme. (Hlasovanie.) Prítomných 146, za 131, proti 1, zdržalo sa 14 poslancov. Konštatujem, že návrh sme schválili. Teraz vás prosím, aby ste uviedli hlasovanie ďalšieho prvého čítania, a to o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty (tlač 1132). (Hlasovanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1132.)
Kotleba, Marian, poslanec NR SR (2020-11-03):
Ale oni na to... (Povedané súbežne s predsedajúcim.)
Laššáková, Jana, podpredsedníčka NR SR (2013-05-28):
Nechce reagovať pán spravodajca. Vyhlasujem rozpravu za skončenú. Pán navrhovateľ chce. Pán riaditeľ, nech sa páči, máte slovo, môžte zaujať stanovisko k rozprave.
Blaha, Ľuboš, podpredseda NR SR (2024-01-09):
Na vaše vystúpenie, pani poslankyňa, evidujem 20 faktických poznámok. Ako prvý sa prihlásil pán poslanec Oskar Dvořák. Nech sa páči.
Baránik, Alojz, poslanec NR SR (2023-02-02):
Ďakujem pekne, pán predseda. Prosím, pán predseda, aby ste dali hlasovať o tom, že Národná rada prerokuje návrh zákona, návrh ústavného zákona v druhom čítaní.
B. Bugár, podpredseda NR SR: (2003-04-10):
Pán minister, budete o chvíľočku odborník na všetko. Nech sa páči.
Sulík, Richard, predseda NR SR (2010-10-14):
Hlasujte, prosím, teraz. (Hlasovanie.) Zo 142 prítomných poslancov hlasovalo 80 za, 2 proti, zdržalo sa 60. Tento návrh bol schválený. Národná rada pridelila tento návrh zákona výborom, určila gestorský výbor a príslušné lehoty na jeho prerokovanie v druhom čítaní. Ďalej budeme hlasovať v prvom čítaní o vládnom návrhu zákona, ktorým sa mení zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, tento návrh máte ako tlač 110. Prosím pani poslankyňu Gibalovú, aby hlasovanie uviedla. (Rokovanie o vládnom návrhu zákona, ktorým sa mení zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov .)
Gašpar, Tibor, podpredseda NR SR (2024-10-02):
Asi sa nebude dať reagovať na všetky, ale ďakujem za slovo. Trinásť faktických poznámok je na moje vystúpenie len dôkazom toho, že som trafil do čierneho. Začnem, paradoxne, tým, kto skončil. Pán Pročko, na vaše bludy reagovať nebudem a myslím si, že to ukľudnenie potrebujete určite vy. Ani jeden výraz, ktorý ste tu teraz pomenoval, že by som ja mal použiť voči vám, som nikdy nepoužil, dobre? Naopak, mali by ste si pozrieť do zrkadla, aké používate výrazy vy, ako sa tu správate. Pán Kišš, nebol som ani osobný voči vám, bol som kritický. Na druhej strane myslím si, že sa nestalo nikoho, že by som ho tu zosmiešňoval, lebo niekedy mám pocit, že ste sa cítil až moc dotknutý. Pán Hargaš, no, kto to zavinil? No budeme to hovoriť aj stokrát ešte. Ja to budem hovoriť celé štyri roky, pokiaľ bude volebné obdobie štyri roky, pretože z tohto marazmu a z tohto dlhu 27-miliardového sa len tak ľahko nedostaneme. Pán Dubovický, len jedna poznámka, pán Ódor totižto sľúbil ešte aj druhý rozpočet, že pripraví, a nenechal tam nič, keď už chceme hovoriť o pánovi Ódorovi a k jeho kritike. Pán Štefunko, opäť, opakovanie je matka múdrosti, budem to hovoriť dookola. Ľudia musia vedieť, kto im zhoršil prípadne kvalitu života. A my sme vždy v predvolebnej kampani hovorili, že sa budeme snažiť to robiť tak, aby to pocítili čo najmenej, ale ten dlh my nevieme len tak vymazať. Pani Mesterová, k drzosti, no, čo vám mám povedať. Vy sa ľúbite vyjadrovať k mojej osobe vtedy, keď ja nemôžem reagovať, keď ja nemôžem reagovať, ale to je všetko, čo k vám poviem. Pani Turčanová, no KDH som spomenul len tam, kde to bolo pozitívne a kde si myslím, že sa treba oprieť aj o to, čo ste mali vo vystúpeniach vaši poslanci, nič za tým iné nehľadajte. A, pán Dostál, no Dubaj, budem rád, ak bude... (Prerušenie vystúpenia časomerom.)
Bugár, Béla, podpredseda NR SR (2016-12-06):
Pán poslanec Budaj.
P. Hrušovský, predseda NR SR: (2003-02-28):
J. Banáš, poslanec: Ja len krátko, lebo ja mám, samozrejme, v zásobe dostatok sarkazmov, pán kolega Zubo, ale neviem, prečo by som ja mal písať pozývací list, k tomu možno nie vy osobne, ale niektorí z vás máte bližšie, ale ja som myslel, pani kolegyňa Bollová, prítomnosť nejakej, ja som nemyslel teraz len na vojenskú jednotku. Poviem príklad. My sme v 90. roku, keď som bol vo Viedni, tak sme prišli s návrhom, aby sme posilnili postavenie vtedajšieho Česko-Slovenska, respektíve aj Slovenska, aby v Bratislave bolo nejaké pracovisko medzinárodnej organizácie. Dotiahlo sa to do toho stavu, že sa uvažovalo, veľmi vážne, že v Bratislave bude chemické laboratórium OSN. Dokonca vtedy vystúpil s tým na Valnom zhromaždení OSN aj minister Dienstbier, ale nakoniec teda sa Česko-Slovensko rozpadlo, čiže nič z toho nebolo, ale ja skôr mám na mysli to, a som o tom presvedčený, že keď tu bude nejaká medzinárodná inštitúcia, či to bude NATO, či tu bude nejaký administratívny stav, či tu bude Európska únia, určite to bude na prospech Slovenskej republiky. A som presvedčený, že ak tu bude v Kuchyni nejaká vojenská jednotka, tak tiež to bude na prospech Slovenskej republiky.
Grausová, Natália, poslankyňa NR SR (2017-03-28):
Áno, chcela som povedať práve to, čo pán Hrnko, že si pani poslankyňa šliape na jazyk, keď hovorí o tých amnestiách, že majú byť len za neúmyselný. Chcela som spomenúť tie bandy kriminálnikov, ktoré Havel vypustil z Leopoldova a ktorí potom vraždili a presne tieto trestné, hrozné činy sa diali. Ale chcela by som aj odpovedať na otázku. Tvrdí tu, že dve tretiny národa žiadajú, že si žiadajú zrušenie amnestií. Ja som presvedčená, že dve tretiny z národa na Slovensku má úplne iné starosti, a myslím, že ich, čo má, že je to posledné, zrušenie amnestií, že je to to posledné, čo ľudí zaujíma. A keď sa tie amnestie, keď by sa nezrušili, myslím si, že ani dve tretiny, ani tretina, ani celé Slovensko že by asi nezomrelo od hladu.
M. Číž, podpredseda NR SR: (2006-12-06):
S faktickými poznámkami sa hlásia pani poslankyňa Sárközyová, pán poslanec Miššík, Radičová, Lipšic, Kužma, Gibalová, Frešo, Halecký, Kahanec. Uzatváram možnosť prihlásiť sa s faktickou poznámkou. Slovo má pani poslankyňa Klára Sárközy.
Hrnčiar, Andrej, podpredseda NR SR (2016-09-20):
S reakciou na faktické poznámky pán poslanec Viskupič.
Kollár, Boris, predseda NR SR (2021-05-13):
Vážení kolegovia, kolegyne, pokračujeme v rozprave. Vystúpi pán poslanec Suja. Nech sa páči, pán poslanec, máte slovo. Prosím vás pekne, utíšte sa! Tieto skupinky už budeme musieť rozpustiť. Každý si zaujmite svoje miesto, aby ste nerušili pri vystúpení pána poslanca Suju. Platí to aj pre SaS. (Pokračovanie rokovania o návrhu poslankyne Národnej rady Slovenskej republiky Petry Hajšelovej na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 517.)
Bugár, Béla, podpredseda NR SR (2017-06-15):
Pán poslanec Vašečka.
Žiga, Peter, podpredseda NR SR (2023-12-13):
Pani poslankyňa Luščíková.
Laurenčík, Milan, podpredseda NR SR (2022-05-05):
Vážené panie poslankyne, vážení páni poslanci, v súlade so zákonom o rokovacom poriadku teraz nasleduje hodina otázok , ktorú týmto otváram. Poslanci písomne položili do včera do dvanástej hodiny šesť otázok na predsedu vlády, dvadsať otázok na členov vlády a dve otázky na generálneho prokurátora. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, pán predseda vlády Eduard Heger sa písomne z rokovania o tomto bode programu ospravedlnil. Svojím zastupovaním poveril pána podpredsedu vlády, pána Štefana Holého, ktorého prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda.
J. Brocka, poslanec: (2009-03-10):
Dostal som, dostal som otázky od pani ministerky a potom som sa dozvedel, že to neboli otázky, na ktoré by bolo treba odpovedať, že to boli len rečnícke otázky. Dovoľte, aby som pri rokovaní o tomto bode v skrátenom konaní odpovedal aj na niekoľko rečníckych otázok pani ministerky Tomanovej. Pani ministerka Tomanová, vyplácanie dôchodkov našim rodičom nie je prejedanie peňazí. Áno, v tomto jednom s vami súhlasím. Je to naša povinnosť, aby sme sa o svojich rodičov postarali. Ale rovnako je naša povinnosť, aby sme sa postarali a mysleli aj na tých, ktorí dnes prispievajú na dôchodky svojich rodičov, aby aj oni, keď budú v dôchodku, tak mali dôchodok. To je naša povinnosť. Vyplácanie dôchodkov, to nie je prejedanie peňazí. Ale prejedanie peňazí, to je napríklad nabádanie ľudí na šrotovné. A o tom už nebudem hovoriť, lebo som hovoril v predchádzajúcom bode. Prejedanie peňazí je napríklad vyplácanie štátnych dotácií firmám, kde sa udržiavajú pracovné miesta za každú cenu, aj keď tí ľudia nemajú v práci čo robiť. To považujem za prejedanie peňazí daňových poplatníkov! To nie sú peniaze vlády, ani Roberta Fica, ani vládnej koalície. No a čo je kradnutie peňazí? Pani ministerka, kradnutím peňazí daňových poplatníkov, to je, keď tieto peniaze daňových poplatníkov nalievate do gágora blízkym firmám, vašim blízkym firmám, ktoré vyhrávajú v tendroch. Privyrábate im, prihadzujete im zákazky, milióny a miliardy. Toto ja považujem za kradnutie! No a aby som mohol sa vyjadriť aj k meritu veci, aby ste sa nemuseli pýtať vo faktických poznámkach, že aký máme postoj k prerokúvanému návrhu zákona, vám musím povedať, že pri tomto návrhu zákona nemáme problém, že či niečo áno, niečo nie. A nepovažujem sa, pani ministerka, za hovorcu DSS-iek. Jednoducho za tento návrh nebudeme hlasovať preto, že s riešením hospodárskej krízy toto nemá absolútne nič spoločné. Toto, čo vy robíte vo vzťahu k tým, ktorí majú spravovať peniaze tých, ktorí si chcú sporiť a investovať v druhom pilieri, to považujem, by som povedal, za útok alebo revanš zo strany vlády voči tým, ktorí nechcú tancovať tak, ako vy pískate. Jednoducho, veď ak ste vy zmenili podmienky nároku na dôchodok z druhého piliera, tak po troch rokoch fungovania tohto systému prvý poberateľ toho dôchodku príde o dvanásť rokov. O dvanásť rokov! Ja si myslím, že už by malo byť po kríze, že by malo byť po kríze a najmä teda ak chcete upraviť poplatky, voči tomu ja nemám výhrady. Áno, môžeme o tom diskutovať. Ale nie takto poza, skráteným konaním, že obídete všetkých, aby sme o tom diskutovať nemohli a že si to, máte na to dosť hlasov, že si to takto schválite. Je to, je to úder, je to útok na sporiteľov, lebo toto je ďalšia tehlička, ktorú vy vyberáte z toho systému. Naozaj, ak ho treba vylepšiť, v tom vám my brániť nebudeme, ale vy schválením tohto návrhu zákona tento systém likvidujete a popri tom ešte prejedáte peniaze a okrem toho ešte aj kradnete.
Mazurek, Milan, poslanec NR SR (2017-05-10):
Ja sa bojím Miňo, že z logických príčin aj po tom, čo sme doteraz videli, je apelácia na, respektíve apelovanie na nejaké národnostné cítenie, na nejakú národnostnú hrdosť a snaha o to povedať týmto ľuďom, ktorí tu sedia, nie je ich tu veľmi veľa, že dôležitejšie, respektíve rovnako potrebné je podporovať aj kultúru Slovenska, kultúru slovenských inštitúcií, je úplne zbytočné, pretože títo ľudia k Slovensku, k nášmu národu, k našej kultúre, ku kresťanstvu necítia vôbec nič a teraz to zase len dokázali.
Ďuriš Nicholsonová, Lucia, podpredsedníčka NR SR (2017-04-06):
(Povedané súbežne s predsedajúcim.) ... toto máme, toto máme aj, samozrejme, že môže, on je zodpovedný za to, ako sa správajú jeho úradníci na úradoch.
Hlina, Alojz, poslanec NR SR (2014-06-24):
Ďakujem veľmi pekne. Ja mám jeden zásadný a dva technické. Tak teraz poviem zásadný a potom sa prihlásim a poviem tie technické. Ten zásadný je, že navrhujem zaradiť nový bod programu do rokovania schôdze a to nasledovný, aby Národná rada Slovenskej republiky zriadila komisiu, ktorá preskúma možné tunelovanie Slovenskej republiky zo strany niektorých finančných skupín. Ďakujem pekne.
P. Hrušovský, podpredseda NR SR: (2002-03-21):
L. Kőteles, poslanec: Ďakujem, pán minister. Keď môžem byť úprimný, tak veľmi ste ma neutešili. Ale dodal by som, že moji kolegovia ma upozornili, že výstavbu obchvatu okolo Brzotína považujú pomaly za výstavbu storočia. Začínali sme na tom pracovať ešte v 20. storočí a zdá sa mi, že ani v 21. storočí nedokážeme to dokončiť, a to aj napriek tomu, že ide o práce, berme tak, na 6 mesiacov. Vážený pán minister, jedine vyspelá a fungujúca infraštruktúra dokáže vytvárať a garantovať určitú vyššiu ekonomickú úroveň našich regiónov. Žiaľ, regióny na východ od Zvolena a od Krtíša sú v najhoršej hospodárskej situácii a napriek tomu v tomto ťažko dostupnom regióne na rozdiel od severných v poslednom desaťročí, zdôrazňujem desaťročí, minimálne bola rozvíjaná cestná sieť. A to napriek tomu, že ide podľa mňa o najprirodzenejšiu, najkratšiu, možno, že aj hlavnú trasu východ - západ. Pán minister, ako chce koncepčne riešiť tento problém váš rezort minimálne na tých najnebezpečnejších a najfrekventovanejších úsekoch Sorožka, Ožďany, Figa, Tornaľa a Brzotín?